1. PIELIKUMS

 Daugavpils valstspilsētas pašvaldības domes

 2024.gada \_\_.\_\_\_\_\_\_\_\_\_\_

 lēmumam Nr.\_\_\_\_\_\_\_

Eiropas Savienības Erasmus+ programmas Pamatdarbības Nr. 1 (KA 1) “Personu mobilitātes mācību nolūkos” skolu sektora aktivitātē KA121 projekta Nr.2024-1-LV01-KA121-SCH-000236083

**“Plašākas izglītības pieredzes gūšana”** apraksts

|  |  |
| --- | --- |
| Pieteicējs | Daugavpils Valsts ģimnāzija |
| Ilgums | 01.06.2024.-31.08.2025. (15 mēneši) |
| Mērķis | Padziļinātajam kursam specifiskas paplašinātās izglītības pieredzes ieguve.Atbalstošas sociāli emocionālās un mācību vides veidošana ģimnāzijā.Lokālā kultūrizglītības konteksta paplašināšana pamatizglītības izglītības programmās. |
| Apraksts | Projekts ir Erasmus+ akreditācijas sastāvdaļa. Ir plānota pedagogu profesionālā pilnveide padziļināto kursu kvalitatīvai ieviešanai un efektīvai pārmaiņu vadībai: ģimnāzijas mācību procesā ir jāpaplašina izmantoto mācību metožu, paņēmienu un darba organizācijas formu klāsts. Projektā iesaistītajiem pedagogiem ir jāapgūst apvērstās mācīšanās un dizaina domāšanas principi. Vairākiem kursu skolotājiem ir jāpilnveido angļu vai vācu valodas prasme, kā arī zināšanas par MI izmantošanu mācību procesā.Ir plānotas pamatskolas un vidusskolas posma skolēnu grupu mobilitātes: mobilitātēs iepazīstot lokālo/reģionālo kultūru un prezentējot savējo, pamatskolēni skaidrāk un plašāk apzinās savu iespēju robežas, kultūru atšķirības un globālo procesu atšķirīgās izpausmes formas dažādos reģionos. Mobilitātes laikā gūtā pieredze tiek pārnesta uz skolas/kopienas/reģiona vidi un tās radošu izmantošanu.Vidusskolas posmā mācību priekšmeta saturs, specifisku prasmju apguve tiek pielāgota katra kursa idejai, piemēram, vides un inženierzinātņu kursa skolēni intensīvāk skata vides un klimata pārmaiņu problēmas un to iespējamos risinājumus, sociālo zinātņu kursa skolēni - ilgtspējības sociāli ekonomiskos un politiskos aspektus, bet kultūras menedžmenta kursa skolēni - kultūras un valodas ilgtspējas jautājumus. Šo zināšanu un prasmju apguve notiek caur projektu darbu izstrādi un starpdisciplinārām nodarbībām. |
| Izmaksas | Erasmus + programmas Pamatdarbības Nr. 1 (KA 1) projekta kopējais finansējums –**50348,00 EUR** (piecdesmit tūkstoši trīs simti četrdesmit astoņi euro un nulle centi).-Valsts izglītības attīstības aģentūras (VIAA) avansa maksājums 80% apmērā –**40278,40 EUR** (četrdesmit tūkstoši divi simti septiņdesmit astoņi euro un četrdesmit centi).-Daugavpils Valstspilsētas pašvaldības priekšfinansējums 2025. gadā 20% apmērā - **10069,60** EUR (desmit tūkstoši sešdesmit deviņi euro un sešdesmit centi), kas tiks atgriezts pēc projekta noslēguma un gala atskaites iesniegšanas. |
| Mērķa grupa | Daugavpils Valsts ģimnāzijas audzēkņi un pedagogi |
| Aktivitātes | 1. 4 pedagogu individuālās mobilitātes (tālākizglītības kursi par emocionāli atbalstošas vides veidošanu, MI izmantošanu mācību procesā, angļu valodas apguve, mācību priekšmetam specifiskas metodikas un didaktikas apguve).
2. 8 skolēnu grupu mobilitātes uz partnerskolām (50 skolēni).
3. Projekta mājaslapas izstrāde.
4. Partnerskolu komandu uzņemšana ģimnāzijā 2024./2025.m.g.
5. Rezultātu ieviešanas izplatīšanas pasākumi 2025.gada rudenī.
 |

Daugavpils valstspilsētas pašvaldības domes priekšsēdētājs A. Elksniņš